|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| JEDINSTVENI UPRAVNI ODJEL |
| KLASA: 030-02/25-01/14 |
| URBROJ: 2170-31-03/11-25-2 |
| Punat, 1. kolovoza 2025. godine |

 **POZIV ZA DOSTAVU PONUDE**

Sukladno članku 15. Zakona o javnoj nabavi („Narodne novine“ broj 120/16 i 114/22 - dalje u tekstu: Zakon) za nabavu robe i usluga te provedbu projektnih natječaja procijenjene vrijednosti manje od 26.540,00 EUR odnosno za nabavu radova procijenjene vrijednosti manje od 66.360,00 EUR Naručitelj nije obvezan provoditi postupke javne nabave propisane Zakonom.

Ovaj postupak provodi se temeljem Pravilnika o provedbi postupaka jednostavne nabave („Službene novine Primorsko-goranske županije“ br. 16/23). Sukladno članku 10. Pravilnika, **poziv na dostavu ponuda objavljuje se na internetskoj stranici Općine Punat**

1. **PODACI O NARUČITELJU**

OPĆINA PUNAT

NOVI PUT 2

51521 PUNAT

OIB 59398328383

Tel: 051/854-140

web: [www.punat.hr](http://www.punat.hr)

Kontakt:

e-mail: opcina@punat.hr

tel: 051/854-140

1. **OPIS PREDMETA NABAVE**

Predmet nabave je usluga ovlaštenog sudskog vještaka za graditeljstvo i procjenu nekretnina za izradu procjene tržišne vrijednosti nekretnina s izradom procjembenih elaborata.

CPV oznaka: 71319000-7 Usluge vještačenja.

1. **PROCIJENJENA VRIJEDNOST NABAVE**

15.000,00 € (bez PDV-a).

1. **KRITERIJ ZA ODABIR PONUDE**

S obzirom da poziv sadrži pružanje različitih elaborata procjene vrijednosti nekretnina, cijena ponude utvrdit će se aritmetičkom sredinom ponuđenih cijena. Elaborati procjene vrijednosti nekretnina i uputa za utvrđivanje aritmetičke sredine ponuđenih cijena navedene su u ponudbenom listu. Ponuditelj je obvezan ponuditi izradu svih navedenih elaborata procjene vrijednosti nekretnina.

Najpovoljnija ponuda je ona koja ostvari ukupno najveći broj bodova sukladno kriterijima u nastavku:

1. Najniža aritmetička sredina cijene ponuđenih usluga (maksimalno 70 od ukupno 100 bodova)

|  |  |
| --- | --- |
| **Aritmetička sredina cijene ponuđenih usluga (bez PDV-a)** | **Bodovi** |
| ≤ 330,00 EUR | 70 |
| 331,00 EUR – 400,00 EUR | 65 |
| 401,00 EUR – 500,00 EUR | 60 |
| 501,00 EUR – 600,00 EUR | 55 |
| ≥ 601,00 EUR | 50 |

 2. Specifično iskustvo ključnog stručnjaka - broj izvršenih usluga u kojima je u stručnjak sudjelovao (maksimalno 15 od ukupno 100 bodova)

U svrhu dokazivanja iskustva ključnog stručnjaka prema postavljenom kriteriju za odabir najpovoljnije ponude, Ponuditelj prilaže životopis ključnog stručnjaka iz kojeg mora biti vidljiv kriterij koji se boduje.

|  |  |
| --- | --- |
| **Broj izvršenih usluga** | **Bodovi** |
| 21 i više | 15 |
| 11-20 | 10 |
| 1-10 | 5 |

 3. Rok za izvršenje usluge– rok za izvršenje usluge od dana zaprimanja zahtjeva (maksimalno 15 od ukupno 100 bodova) – u rok ne ulazi vrijeme čekanja dostave dokumentacije od nadležnih institucija

|  |  |
| --- | --- |
| **Rok za izvršenje usluge** | **Bodovi** |
| 1-5 dana | 15 |
| 6-10 dana | 10 |
| 11-15 dana | 5 |

 U slučaju da dva ili više ponuditelja imaju jednaki broj ukupno ostvarenih bodova odabrat će se ponuda sa najnižom ponuđenom cijenom usluge.

1. **UVJETI NABAVE**

**NAČIN IZVRŠENJA:**

Po zaprimanju zahtjeva Naručitelja za izradu nalaza i mišljenja s procjenom tržišne vrijednosti nekretnina, odabrani izvršitelj će izvršiti obilazak lokacija, pribaviti i razmotriti relevantne činjenice, podloge i isprave koje je potrebno uzeti u obzir za izradu tražene procjene. Procjena tržišne vrijednosti mora biti obrazložena s pozivom na relevantne činjenice i dokaze. Procjenitelj je dužan procjembene elaborate izraditi točno i u skladu s propisima i pravilima struke.

Procjenu s nalazom i mišljenjem je potrebno uvezati u elaborate te isporučiti Naručitelju u 2 (dva) pisana primjerka i jedan primjerak na elektronskom mediju. Traženi formati digitalnih datoteka: nacrti .dwg format (Autocad), tekstualni dio .doc format (Microsoft Word) i tablice .xls format (Microsoft Excel).

**PLANIRANI ROK ISPORUKE ROBE:**

Do 15 dana. U rok ne ulazi vrijeme čekanja dostave dokumentacije od nadležnih institucija.

**MJESTO ISPORUKE ROBE:**

Područje Općine Punat. Odabrani izvršitelj će usluge obavljati na navedenom mjestu, a ukoliko je njegovo sjedište izvan mjesta, usluge može obavljati i/ili iz mjesta svog sjedišta, u mjeri u kojoj to priroda usluga dopušta.

**VRIJEME VRŠENJA USLUGE:**

Naručitelj predviđa sklapanje ugovora za pružanje usluga izrade procjembenih elaborata o tržišnoj vrijednosti nekretnina na području Općine Punat na razdoblje do 31. prosinca 2026. godine, počevši od okončanja postupka jednostavne nabave. Odabrani ponuditelj se obvezuje započeti s izvršenjem usluge odmah po sklapanju ugovora.

**CIJENA PONUDE:**

U eurima (bez PDV-a) sadrži sve troškove i popuste te je ista nepromjenjiva.

**ROK, UVJETI I NAČIN PLAĆANJA:**

Plaćanje će se vršiti bez predujma, transakcijski, kompenzacijom ili cesijom po izvršenju usluge, prema ispostavljenom e-računu u roku od 30 dana od dana zaprimanja e-računa.

**JAMSTVO ZA UREDNO IZVRŠENJE UGOVORA:**

Prilikom sklapanja Ugovora o obavljanju usluga ovlaštenog sudskog vještaka za graditeljstvo i procjenu nekretnina za izradu procjene tržišne vrijednosti nekretnina s izradom procjembenih elaborata, odabrani ponuditelj obvezan je dostaviti jamstvo za uredno izvršavanje ugovornih obaveza u iznosu od najmanje 1.000,00 EUR (s PDV-om) u obliku bjanko zadužnice ispunjenje u skladu s Pravilnikom o obliku i sadržaju bjanko zadužnice („Narodne novine“ broj 115/12, 82/17 i 154/22) i ovjerenu od strane javnog bilježnika.

**SKLAPANJE UGOVORA:**

Ugovor u pisanom obliku Naručitelj će s odabranim ponuditeljem sklopiti najkasnije u roku od 5 dana od dana dostave odluke o odabiru. Ukoliko ponuditelj ne pristupi sklapanju ugovora u predviđenom roku, smatrat će se da je odustao od sklapanja ugovora te će se na sklapanje ugovora pozvati sljedeći rangirani ponuditelj ukoliko Naručitelj ima osigurana sredstva.

Odabrani ponuditelj se obvezuje započeti s izvršenjem usluge odmah po sklapanju ugovora.

1. KRITERIJI ZA KVALITATIVNI ODABIR GOSPODARSKOG SUBJEKTA
	1. ***Sposobnost za obavljanje profesionalne djelatnosti***

Dokaz o upisu gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana.

Ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

*Traženi dokument dostavlja se u neovjerenoj preslici. Neovjerenom preslikom smatra se i neovjereni ispis elektroničke isprave. Izvod ili dokument ne smije biti stariji od šest mjeseci računajući od dana dostave poziva za dostavu ponuda.*

* 1. ***Potvrda Porezne uprave***

Javni naručitelj isključit će ponuditelja iz postupka nabave ako utvrdi da nije ispunio obveze plaćanja dospjelih poreznih obveza i obveza za mirovinsko i zdravstveno osiguranje.

*Ponuditelj je obvezan dostaviti potvrdu Porezne uprave ili drugog nadležnog tijela u državi poslovnog nastana kojom se dokazuje da ne postoje osnove za isključenje, koja ne smije biti starija od tri mjeseca računajući od dana dostave poziva za dostavu ponuda.*

1. UVJETI TEHNIČKE I STRUČNE SPOSOBNOSTI I NJIHOVE MINIMALNE RAZINE

Propisanim uvjetima tehničke i stručne sposobnosti Naručitelj osigurava da gospodarski subjekt ima potrebne ljudske i tehničke resurse te iskustvo potrebno za izvršenje usluge na odgovarajućoj razini kvalitete i razini iskustva.

* 1. ***Popis prethodno izvršenih istih ili sličnih usluga pruženih u godini u kojoj je započeo postupak nabave i tijekom tri godine koje prethode toj godini***

Popis ugovora sadrži: datum pružene usluge, predmet / opis izvršenih usluga, naziv druge ugovorne strane.

Popis kao dokaz o zadovoljavajućem izvršenju usluga sadrži ili mu se prilaže potvrda druge ugovorne strane da su usluge izvršene u skladu s pravilima struke i da su uredno izvršeni. Navedena sposobnost dokazuje se s najmanje 3 (tri) ugovora /narudžbenice iz kojih je vidljivo koliko je usluga izvršeno.

Naručitelj zadržava pravo provjere dostavljenih informacija i u slučaju dostavljanja lažnih podataka odbiti takvu ponudu.

Ukoliko je uslugu izvršila zajednica gospodarskih subjekata ili neki drugi oblik gdje je više gospodarskih subjekata zajedno izvršilo ugovor, mora biti jasno naznačena vrsta i vrijednost usluge koju je izvršio gospodarski subjekt čija se sposobnost dokazuje u ovom postupku jednostavne nabave.

 *Ponuditelj je obvezan dostaviti najmanje 3 (tri) ugovora /narudžbenice/potvrde*

* 1. ***Podaci o angažiranim tehničkim stručnjacima – stručnom timu neovisno o tome pripadaju li izravno gospodarskom subjektu***

*minimalan traženi broj tehničkih stručnjaka koji se zahtijeva za izvršenje usluge:*

* + - stručnjak: stalni sudski vještak za procjenu nekretnina.

Procjenitelj je, u smislu Zakona o procjeni vrijednosti nekretnina (#Narodne novine“, br. 78/15), fizička osoba stalni sudski vještak za procjenu nekretnina odnosno pravna osoba koja ispunjava uvjete za sudska vještačenja, u skladu s posebnim propisom kojim se uređuju uvjeti, postupak imenovanja, prava i dužnosti stalnih sudskih vještaka. Procjenitelj može biti i stalni sudski procjenitelj imenovan u skladu s posebnim propisom kojim se uređuju uvjeti, postupak imenovanja, prava i dužnosti stalnih sudskih procjenitelja.

Za dokazivanje tražene sposobnosti stručnjaka:

 - *u ponudi se dostavlja rješenje, potvrda ili dr. odgovarajući dokaz nadležne institucije*

Specifično stručno iskustvo:

- *iskustvo na izradi procjembenih elaborata procjene tržišne vrijednosti zemljišta, navedeno specifično stručno iskustvo dokazuje s životopisom ključnog stručnjaka*

1. **PROVEDBA POSTUPKA JEDNOSTAVNE NABAVE**

Ponude se predaju neposredno na urudžbeni zapisnik Naručitelja ili putem pošte preporučenom poštanskom pošiljkom na adresu Naručitelja, u zatvorenoj omotnici na kojoj je naziv i adresa Naručitelja te naziv i adresa ponuditelja. Na vanjskom omotu mora biti adresa i oznaka sljedećeg sadržaja:

**OPĆINA PUNAT**

**Novi put 2**

**51521 Punat**

**„PONUDA: IZRADA PROCJEMBENIH ELABORATA O**

**TRŽIŠNOJ VRIJEDNOSTI NEKRETNINA“**

SADRŽAJ PONUDE:

1. Popunjeni, potpisani i pečatirani ponudbeni list (Prilog 1.),
2. Traženi dokazi (točka 6. i 7 ovog Poziva).

 Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, ona se izrađuje u dva ili više dijelova.

 Ponuda se uvezuje na način da se onemogući naknadno vađenje ili umetanje listova (npr. jamstvenikom – vrpcom čija su oba kraja na posljednjoj strani pričvršćena naljepnicom preko koje je otisnut pečat ponuditelja na način da isti obuhvaća dio posljednje strane ponude i dio pričvršćene naljepnice).

 Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

 Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

 Ispravci u Ponudi moraju biti izrađeni na način da su vidljivi ili dokazivi. Ispravci moraju uz navod datuma ispravka biti potvrđeni potpisom ponuditelja.

 Do isteka roka za dostavu ponuda ponuditelj može dostaviti izmjenu i/ili dopunu ponude, koja se dostavlja na isti način kao i osnovna ponuda s naznakom da se radi o izmjeni i/ili dopuni ponude.

 Ponuda koja ne udovoljava svim traženim uvjetima i zahtjevima Naručitelja iz ovog Poziva neće biti valjana i kao takva će se odbiti.

 Sve ponude koje Naručitelj primi nakon isteka roka za podnošenje ponuda označit će se kao zakašnjelo pristigle i biti će neotvorene vraćene ponuditelju.

**ROK ZA DOSTAVU PONUDE:**

**Ponuda bez obzira na način dostave mora biti dostavljena Naručitelju**

**najkasnije do 6. kolovoza 2025. godine (srijeda) do 12:00 sati.**

 Odluka o odabiru ponude ili poništenju dostavlja se svakom ponuditelju na dokaziv način u roku ne dužemu od 30 dana od isteka roka za dostavu ponuda.

 Na odluku o odabiru ili poništenju postupka nije dopuštena žalba.

 Naručitelj zadržava pravo poništiti postupak jednostavne nabave prije ili nakon roka za dostavu ponuda bez posebnog pisanog obrazloženja.

 Naručitelj zadržava pravo ne odabrati niti jednu ponudu.

**9. POSEBNI I OSTALI UVJETI ZA IZVRŠENJE UGOVORA**

 Opći uvjeti ugovora temelje se na odredbama ovog Poziva i Zakonu o obveznim odnosima i ostalim pozitivnim zakonskim propisima Republike Hrvatske.

Prilozi:

1. Ponudbeni list

SLUŽBENICA OVLAŠTENA

 ZA PRIVREMENO OBAVLJANJE

 POSLOVA PROČELNICE

 Jasna Bušljeta, dipl.ing.građ., v.r.

Prilog 1.

 **PONUDBENI LIST**

Broj ponude: Datum ponude:

**NARUČITELJ: OPĆINA PUNAT, Novi put 2, 51521 Punat, OIB: 59398328383**

|  |  |
| --- | --- |
| Predmet nabave | **Usluga ovlaštenog sudskog vještaka za graditeljstvo i procjenu nekretnina za izradu procjene tržišne vrijednosti nekretnina s izradom procjembenih elaborata** |

**Podaci o ponuditelju**

|  |  |  |  |
| --- | --- | --- | --- |
| Zajednica ponuditelja (zaokružiti) |  DA |  | NE |
| NAZIV PONUDITELJA /člana zajednice ponuditelja ovlaštenog za komunikaciju s naručiteljem |  |
| Adresa |  |
| Telefon |  |
| E-mail |  |
| OIB |  |
| IBAN |  |  |
| Gospodarski subjekt je u sustavu PDV-a(zaokružiti) | DA | NE |
| Sudjelovanje podugovaratelja (zaokružiti) | DA | NE |
| Ime, prezime i funkcija ovlaštene osobe/a zapotpisivanje ugovora |  |
| Ime, prezime i funkcija osobe za kontakt |  |

***Kriteriji ekonomske ponude:***

 *1. Cijena ponude*

|  |  |
| --- | --- |
| 1. izrada elaborata procjene vrijednosti nekretnina za zemljišnoknjižne čestice koje su namjenjene za formiranje veće parcele u okućnici, građevinska zemljišta maksimalne površine do 500m2 | \_\_\_\_\_\_\_\_\_\_\_\_\_\_\_\_\_\_\_\_\_\_ EUR + PDV |
| 2. izrada elaborata procjene vrijednosti nekretnina za zemljišnoknjižne čestice koje su poljoprivredne parcele | \_\_\_\_\_\_\_\_\_\_\_\_\_\_\_\_\_\_\_\_\_\_ EUR + PDV |
| 3. izrada elaborata procjene vrijednosti nekretnina za čestice koje su dovoljne površine za izgradnju stambene ili poslovne građevine, površina zemljišta do 1 000m2  | \_\_\_\_\_\_\_\_\_\_\_\_\_\_\_\_\_\_\_\_\_\_ EUR + PDV |
| 4. izrada elaborata procjene vrijednosti nekretnina za čestice koje su dovoljne površine za izgradnju stambene ili poslovne građevine, površina zemljišta veće od 1 000m2 | \_\_\_\_\_\_\_\_\_\_\_\_\_\_\_\_\_\_\_\_\_\_ EUR + PDV |

|  |  |
| --- | --- |
| 5. izrada elaborata procjene vrijednosti nekretnina za građevine stambene ili poslovne namjene brutto površine do 300 m2  | \_\_\_\_\_\_\_\_\_\_\_\_\_\_\_\_\_\_\_\_\_\_ EUR + PDV |

|  |  |
| --- | --- |
| **Aritmetička sredina (AR1) ponuđenih cijena iznosi** *(zbroj ponuđenih cijena po uslugama podijeljen sa brojem 4)* | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR + PDV** |

*2. Broj izvršenih usluga u kojima je u stručnjak sudjelovao*

|  |  |
| --- | --- |
| Ime i prezime stručnjaka: | Broj: \_\_\_\_\_\_\_\_\_ |

 *3. Rok za izvršenje usluge od dana zaprimanja zahtjeva*

|  |  |
| --- | --- |
| Maksimalni rok za izvršenje usluge je 15 dana od dana zaprimanja zahtjeva | Rok izvršenja: **\_\_\_\_\_\_\_\_\_** |

 **Rok valjanosti ponude:** 30 (trideset) dana od dana isteka roka za dostavu ponuda.

 ZA PONUDITELJA

 M.P.

 *(ime, prezime, funkcija i potpis ovlaštene osobe)*

*Dodatak I Ponudbenom listu1*

PODACI O ČLANOVIMA ZAJEDNICE PONUDITELJA

*(priložiti samo u slučaju zajedničke ponude)*

|  |  |
| --- | --- |
| Naziv i sjedište člana zajedniceponuditelja |  |
| OIB2 |  | IBAN |  |
| Gospodarski subjekt je u sustavu PDV-a(zaokružiti) |  DA NE |
|  Adresa |  |
|  Telefon |  |
|  E-mail |  |
|  Ime, prezime i funkcija ovlaštene osobe/a za potpisivanje ugovora |  |
|  Ime, prezime i funkcija osobe za kontakt |  |
| Dio ugovora o nabavi koji će izvršiti član zajednice ponuditelja | PREDMET:KOLIČINA:VRIJEDNOST:POSTOTNI DIO: |

 ZA ČLANA ZAJEDNICE PONUDITELJA

 M.P.

 *(ime, prezime, funkcija i potpis ovlaštene osobe)*

*1 Ponudi se može priložiti više obrazaca, ovisno o broju članova zajednice ponuditelja. Ovaj obrazac je potrebno popuniti za svakog člana zajednice ponuditelja.*

*2 Ili nacionalni identifikacijski broj prema zemlji sjedišta gospodarskog subjekta, ako je primjenjivo.*

Gospodarski subjekti udruženi u zajednicu ponuditelja za komunikaciju s Naručiteljem ovlašćuju člana zajednice ponuditelja:

|  |  |
| --- | --- |
| Naziv gospodarskog subjekta |  |
| Adresa sjedišta |  |
| OIB |  |

Gospodarski subjekti udruženi u zajednicu ponuditelja izjavljuju da kao članovi zajednice ponuditelja solidarno odgovaraju Naručitelju za uredno ispunjenje ugovora u slučaju odabira njihove ponude.

 Članovi zajednice ponuditelja

M.P.

 *(mjesto i datum) (ime, prezime, funkcija i potpis ovlaštene osobe)*

M.P.

 *(mjesto i datum) (ime, prezime, funkcija i potpis ovlaštene osobe)*

M.P.

 *(mjesto i datum) (ime, prezime, funkcija i potpis ovlaštene osobe)*

M.P.

 *(mjesto i datum) (ime, prezime, funkcija i potpis ovlaštene osobe)*

*Dodatak II Ponudbenom listu3*

PODACI O PODUGOVARATELJIMA

*(priložiti samo u slučaju ako se dio ugovora ustupa podugovaratelju)*

|  |  |
| --- | --- |
| Naziv i sjedište podugovaratelja |  |
| OIB4 | IBAN |  |
| Gospodarski subjekt je u sustavu PDV-a (zaokružiti) | DA NE |
| Adresa |  |
| Telefon |  |
| E-mail |  |
| Ime, prezime i funkcija osobe za kontakt |  |
|  |
| Dio predmeta nabave koji će izvršavatipodugovaratelj (opisno) |  |
|  |
| Predmet nabave koji će izvršavati podugovaratelj |  |
| Ukupna vrijednost podugovora (bez PDV-a)5 |  |
| Postotni dio ugovora koji se daje u podugovor |  |

 M.P.

 (mjesto i datum) *(ime, prezime, funkcija i potpis ovlaštene osobe)*

*NAPOMENA: Ponuditelji prilažu onoliko ovih obrazaca koliko je potrebno da se ispune svi podaci o uslugama koje će izvesti podugovaratelji. Ovaj obrazac je potrebno popuniti za svakog pojedinog podugovaratelja. Kada se dio ugovora o jednostavnoj nabavi daje u podugovor ovi podaci o podugovaratelju bit će sastavni dio ugovora o jednostavnoj nabavi. Sudjelovanje podugovaratelja ne utječe na odgovornost ponuditelja za izvršenje ugovora o jednostavnoj nabavi. Ako se dio ugovora o jednostavnoj nabavi daje u podugovor, tada za usluge koje će izvesti podugovaratelj naručitelj neposredno plaća podugovaratelju.*

*3 Ponudi se može priložiti više obrazaca, ovisno o broju podugovaratelja.*

*4 Ili nacionalni identifikacijski broj prema zemlji sjedišta gospodarskog subjekta, ako je primjenjivo.*

*5 Navodi se ukupna vrijednost robe/radova/usluga*